हाथरसः जन सामना संवाददाता शहर कांग्रेस कमेटी के पदाधिकारी आज कांग्रेस कार्यालय परसट्टा बाजार पर एकत्रित हुए, जहां रसोई गैस के मूल्य वृद्धि के खिलाफ तीखा आक्रोश प्रकट करते हुये केंद्र सरकार को कोसा गया। कार्यालय से शहर अध्यक्ष चंद्रगुप्त विक्रमादित्य के नेतृत्व में कांग्रेसी प्रदर्शन करते हुए केंद्र सरकार व प्रदेश सरकार की जनविरोधी नीतियों के खिलाफ एवं महंगाई के विरोध में नारे लगाते हुए नयागंज में पहुंच कर केंद्र सरकार का पुतला फूंका गया और केंद्र सरकार के विरोध में जमकर नारेबाजी की गई।